CELEX: 42016D1654
Language: el
Date: 2016-09-07 00:00:00
Title: Απόφαση (ΕΕ, Ευρατόμ) 2016/1654 των αντιπροσώπων των κυβερνήσεων των κρατών μελών, της 7ης Σεπτεμβρίου 2016, για τον διορισμό δικαστών στο Γενικό Δικαστήριο

15.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 247/13
            
         ΑΠΌΦΑΣΗ (ΕΕ, Ευρατόμ) 2016/1654 ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 7ης Σεπτεμβρίου 2016
   για τον διορισμό δικαστών στο Γενικό Δικαστήριο
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 254 και 255,
   Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενεργείας, και ιδίως το άρθρο 106α παράγραφος 1,
   Εκτιμώντας τα ακόλουθα:
   
               (1)
            
            
               Το άρθρο 48 του πρωτοκόλλου αριθ. 3 περί του Οργανισμού του Δικαστηρίου της Ευρωπαϊκής Ένωσης, όπως τροποποιήθηκε από τον κανονισμό (ΕΕ, Ευρατόμ) 2015/2422 του Ευρωπαϊκού Κοινοβουλίου και του Συμβουλίου (1), προβλέπει ότι το Γενικό Δικαστήριο απαρτίζεται από 40 δικαστές από τις 25 Δεκεμβρίου 2015. Το άρθρο 2 στοιχείο α) του εν λόγω κανονισμού καθορίζει τη διάρκεια της θητείας των δώδεκα επιπλέον δικαστών έτσι ώστε η λήξη της θητείας τους να αντιστοιχεί στις μερικές ανανεώσεις του Γενικού Δικαστηρίου της 1ης Σεπτεμβρίου 2016 και της 1ης Σεπτεμβρίου 2019.
            
         
               (2)
            
            
               Στο πλαίσιο αυτό προτάθηκε η υποψηφιότητα του κ. Jan PASSER για την επιπλέον θέση δικαστή στο Γενικό Δικαστήριο.
            
         
               (3)
            
            
               Εξάλλου, το άρθρο 48 του πρωτοκόλλου αριθ. 3 περί του Οργανισμού του Δικαστηρίου της Ευρωπαϊκής Ένωσης, όπως τροποποιήθηκε από τον κανονισμό (ΕΕ, Ευρατόμ) 2015/2422, προβλέπει ότι το Γενικό Δικαστήριο απαρτίζεται από 47 δικαστές από την 1η Σεπτεμβρίου 2016. Το άρθρο 2 στοιχείο β) του εν λόγω κανονισμού καθορίζει τη διάρκεια της θητείας των επτά επιπλέον δικαστών έτσι ώστε η λήξη της θητείας τους να αντιστοιχεί στις μερικές ανανεώσεις του Γενικού Δικαστηρίου της 1ης Σεπτεμβρίου 2019 και της 1ης Σεπτεμβρίου 2022.
            
         
               (4)
            
            
               Στο πλαίσιο αυτό προτάθηκαν οι υποψηφιότητες του κ. René BARENTS, της κας Maria José COSTEIRA, του κ. Alexander KORNEZOV, του κ. Ezio PERILLO και του κ. Jesper SVENNINGSEN για τις επιπλέον θέσεις δικαστή στο Γενικό Δικαστήριο.
            
         
               (5)
            
            
               Η επιτροπή που έχει συσταθεί δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια του κ. René BARENTS, της κας Maria José COSTEIRA, του κ. Alexander KORNEZOV, του κ. Jan PASSER, του κ. Ezio PERILLO και του κ. M. Jesper SVENNINGSEN για την άσκηση των καθηκόντων του δικαστή του Γενικού Δικαστηρίου.
            
         
               (6)
            
            
               Ενδείκνυται να διοριστεί δικαστής του Γενικού Δικαστηρίου ο κ. Jan PASSER για την περίοδο από την ημερομηνία έναρξης ισχύος της παρούσας απόφασης έως τις 31 Αυγούστου 2019. Επίσης ενδείκνυται να διοριστεί δικαστής του Γενικού Δικαστηρίου η κα Maria José COSTEIRA για την περίοδο από την ημερομηνία έναρξης ισχύος της παρούσας απόφασης έως τις 31 Αυγούστου 2022.
            
         
               (7)
            
            
               Δεδομένου ότι ο κ René BARENTS, ο κ. Alexander KORNEZOV, ο κ. Ezio PERILLO και ο κ. Jesper SVENNINGSEN άσκησαν τα καθήκοντα του δικαστή στο Δικαστήριο Δημόσιας Διοίκησης μέχρι την κατάργηση του εν λόγω δικαστηρίου στις 31 Αυγούστου 2016 και ότι η αρμοδιότητα εκδίκασης σε πρώτο βαθμό των διαφορών μεταξύ της Ένωσης και των υπαλλήλων της μεταφέρεται στο Γενικό Δικαστήριο από 1ης Σεπτεμβρίου 2016 βάσει του κανονισμού (ΕΕ, Ευρατόμ) 2016/1192 του Ευρωπαϊκού Κοινοβουλίου και του Συμβουλίου (2), ενδείκνυται να διοριστούν οι κ. Alexander KORNEZOV και κ. Ezio PERILLO για θητεία που ξεκινά την 1η Σεπτεμβρίου 2016 και λήγει στις 31 Αυγούστου 2019, καθώς και να διοριστούν οι κ. René BARENTS και κ. Jesper SVENNINGSEN για θητεία που ξεκινά την 1η Σεπτεμβρίου 2016 και λήγει στις 31 Αυγούστου 2022,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Jan PASSER διορίζεται δικαστής του Γενικού Δικαστηρίου για την περίοδο από την ημερομηνία έναρξης ισχύος της παρούσας απόφασης έως τις 31 Αυγούστου 2019.
   Άρθρο 2
   Η κα Maria José COSTEIRA διορίζεται δικαστής του Γενικού Δικαστηρίου για την περίοδο από την ημερομηνία έναρξης ισχύος της παρούσας απόφασης έως τις 31 Αυγούστου 2022.
   Άρθρο 3
   Διορίζονται δικαστές του Γενικού Δικαστηρίου για την περίοδο από την 1η Σεπτεμβρίου 2016 έως τις 31 Αυγούστου 2019:
   
               —
            
            
               ο κ. Alexander KORNEZOV,
            
         
               —
            
            
               ο κ. Ezio PERILLO.
            
         Άρθρο 4
   Διορίζονται δικαστές του Γενικού Δικαστηρίου για την περίοδο από την 1η Σεπτεμβρίου 2016 έως τις 31 Αυγούστου 2022:
   
               —
            
            
               ο κ. René BARENTS,
            
         
               —
            
            
               ο κ. Jesper SVENNINGSEN.
            
         Άρθρο 5
   Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 7 Σεπτεμβρίου 2016.
      
         
            Ο Πρόεδρος
         
         P. JAVORČÍK
      
   
   
      (1)  Κανονισμός (ΕΕ, Ευρατόμ) 2015/2422 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2015, για την τροποποίηση του πρωτοκόλλου αριθ. 3 περί του Οργανισμού του Δικαστηρίου της Ευρωπαϊκής Ένωσης (ΕΕ L 341 της 24.12.2015, σ. 14).
   
      (2)  Κανονισμός (ΕΕ, Ευρατόμ) 2016/1192 του Ευρωπαϊκού Κοινοβουλίου και του Συμβουλίου, της 6ης Ιουλίου 2016, για τη μεταβίβαση στο Γενικό Δικαστήριο της αρμοδιότητας εκδικάσεως σε πρώτο βαθμό των διαφορών μεταξύ της Ευρωπαϊκής Ένωσης και των υπαλλήλων της (ΕΕ L 200 της 26.7.2016, σ. 137).